**Egeraracsa Községi Önkormányzat**

 **Polgármesterétől**

**Előterjesztés: Egeraracsa Községi Önkormányzat 2017. évi költségvetési előirányzat**

 **módosítására, a Képviselő-testület 2018. április 25. ülésére**

**Tisztelt Képviselő-testület!**

Az önkormányzat 2017. évi jóváhagyott költségvetési előirányzatában bekövetkezett változások a módosítást indokolják.

Az eredeti előirányzat 94.209.088 Ft volt, mely az év közbeni változások miatt 128.922.522 Ft-ra módosult az év végére.

A települési önkormányzatok szociális feladatainak támogatása 4.530 Ft-tal csökkent. A működési célú költségvetési és kiegészítő támogatások előirányzata 4.393.184 Ft-tal nőtt a polgármesteri béremelés és egyéb önkormányzati támogatásnak köszönhetően.

Az egyéb működési célú támogatások 5.443.490 Ft-tal csökkent, a közfoglalkoztatás támogatásának átcsoportosítás miatt.

Helyi önkormányzatok működésének általános támogatása 1.000.000 Ft-tal emelkedett az arculati kézikönyv miatt.

Más önkormányzatnak előző években adott működési célú 600.000 Ft visszatérítendő támogatás megtérült, így emelkedett az előirányzat is.

A bevételi előirányzatok változásának hatására a költségvetés kiadási előirányzata is növekedett az I. félévhez viszonyítva. Ezen belül a dologi kiadások 4.517.687 Ft-tal, az egyéb nem intézményi ellátások 705.304 Ft-tal, a családtámogatások 378.500 Ft-tal, a személyi juttatások előirányzata 2.277.000 Ft-tal, a tartalékok 6.129.019 Ft-tal növekedett.

A felhalmozási kiadások előirányzatán belül az az arculati kézikönyv miatta a szellemi termékek előirányzata 1.000.000 Ft-tal, ingatlanok beszerzése, létesítése 1.200.000 Ft-tal, az egyéb tárgyi eszköz beszerzése 1.568.000 Ft-tal, a beruházási célú előzetesen felszámított ÁFA 1.772.000 Ft-tal emelkedett. Az ingatlan felújítás 3.728.968 Ft-tal az Áfa-ja pedig 1086.821 Ft-tal emelkedett a tervezetthez képest, az egészségház felújítási project miatt

Kérem a beszámolóm megvitatni és elfogadni szíveskedjenek.

**Egeraracsa, 2018. április 25.**

 **Dancs László**

 **polgármester**